### | | | | --- | --- | | | | | --- | | **Teknik- og Miljøudvalget** 7. maj 2020 Sagsnr. 710-2019-27082 Dok.nr. 710-2020-105940 Sagsbehandler DPJULU | | 113.               Anlægsbevilling til vej- og trafiksikkerhedsprojekter 2020 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lov om offentlige veje, Færdselsloven |

###

**SAGENS INDHOLD**

Byrådet skal i denne sag tage stilling til udmøntning af
rådighedsbeløbene til vejprojekter og trafiksikkerhedsprojekter. Der er i
Budget 2020-23 afsat 1,5 mio. kr. til mindre vejanlægsprojekter (A-229) og 3,0
mio. kr. til vej- og trafiksikkerhedsprojekter (A-226).

Teknik og Miljø har siden 2016 benyttet en
prioriteringsmodel til at understøtte den politiske prioritering på området. På
baggrund af prioriteringsmodellen er udarbejdet vedlagte ”Prioriteringskatalog
for vej-, cykelsti- og trafiksikkerhedsprojekter 2020”.

Anette Andreasen rummer i alt 132 projekter.
Projekterne prioriteres ud fra fem parametre: ”Trafiksikkerhed”,
”Fremkommelighed”, ”Skolevejsforhold”, ”Forhold for cyklister og fodgængere” og
”Miljø og sundhed”. Se nærmere om parametrene i vedlagte bilag.

Projekterne i prioriteringskataloget fremkommer på baggrund
af politiets registrerede færdselsuheld, borgerhenvendelser, politiske ønsker
og forvaltningens egne undersøgelser.

**VURDERING**

Teknik og Miljø har vurderet de enkelte projekters effekt,
og på den baggrund foreslås det, at der gennemføres 15 anlægsprojekter, heraf
ét vejprojekt og 14 trafiksikkerhedsprojekter. Det samlede forslag til
prioritering fremgår af vedlagte oversigt med vej- og
trafiksikkerhedsprojekter.

Projekternes effekt opgøres i forhold til den forbedring
som projektet vurderes at have på eksempelvis trafiksikkerheden, hvis det
realiseres. Parameteren ”Trafiksikkerhed” indebærer en vurdering af
mulighederne for at forhindre uheld i forhold til de registrerede antal
færdselsuheld. Det bemærkes, at det alene er politiregistrerede
personskadeuheld og materielskadeuheld, der har betydning for projektets
prioritet. Uheld, som ikke bliver registreret, indgår ikke i vurderingen, og de
påvirker derfor ikke prioriteringen af projekterne.

Rita Berg uheld er færdselsulykker, som politiet
indberetter. Politiet indberetter kun ulykker på veje eller område, som
benyttes til almindelig færdsel, og som de får kendskab til. Desuden skal
mindst en af de involverede trafikanter være kørende (dvs. falduheld med
fodgængere er ikke færdselsulykker). De politiregistrerede ulykker danner
baggrund for den officielle ulykkesstatistik i [adresse].

Teknik og Miljø er i dialog med sygehusene, der modtager
tilskadekomne fra trafikuheld i [adresse]. Dette med henblik på om der
registreres uheld og på den baggrund kan udleveres oplysninger herom til
kommunen.

Nedenfor beskrives de trafiksikkerhedsprojekter og det
vejprojekt, som foreslås realiseret. Der er vedlagt bilag, hvor projekternes
geografiske placering er angivet. Desuden er der skitser for de projekter, der
indebærer væsentlige fysiske ændringer.

**Vejudvidelse af [adresse]*

Teknik og Miljø foreslår, at Gelbrovej (Rute 46) udvides
med 0,5 m i hver vejside på strækningen mellem [adresse] og [adresse].
Strækningen er ca. 1,5 km. Vejudvidelsen vil bidrage til at forbedre
fremkommeligheden samt øge trafiksikkerheden på strækningen.

Smalle veje kan bidrage til, at bilister ikke kører for
hurtigt, men desværre medvirker de også til trafikuheld og utryghed for især
lette trafikanter. Dertil er smalle veje også forbundet med meget vedligeholdelse
af rabatter og vejkanter. En vejudvidelse til en vejbredde der passer bedre til
vejens trafikmængde og hastighed, kan derfor anbefales.

Der er registreret 15 uheld på strækningen de seneste 10 år
(2010-2019). Ved at lave vejudvidelse forventes uheldsrisikoen for strækningen
at blive reduceret.

**Fartdæmpning – Thorsø, [adresse] og Hadsten**

Teknik og Miljø foreslår, at der etableres fartdæmpende
foranstaltninger på de tre nedenstående lokaliteter i Thorsø, [adresse] og Hadsten.

[adresse] i Thorsø er en vej, der indbyder til høj
hastighed, idet der ikke er mange adgange til eller forhindringer på vejen. Det
foreslås derfor, at de to eksisterende vejbump renoveres, samt at der etableres
tre nye vejbump på den østlige del af strækningen. Ved etablering af tre ekstra
vejbump fordelt på strækningen uden fartdæmpning vil hastigheden i højere grad
kunne holdes nede på 50 km/t. Der er registreret ét uheld på strækningen de
seneste 10 år.

På [adresse] i [adresse] foreslås det, at de eksisterende
chikaner, som er etableret før 2007, udskiftes med nye fartdæmpende
foranstaltninger, således trafiksikkerheden på vejstrækningen øges.  Det
foreslås at der etableres to vejbump – ét ved indkørslen til byen og ét ud for
Frijsendal Friskole. Derudover foreslås det også, at der etableres ca. 200 m
fortov startende ved det eksisterende ved [adresse].

På strækningen mellem [adresse] og Hovvej indbyder
[adresse] i Hadsten med sin lige strækning og store vejbredde til høj
hastighed. Derfor forslås det, at der etableres fartdæmpning på strækningen
mellem [adresse] og [adresse]. Den endelige type fartdæmpning vil blive
fastlagt efter en nærmere undersøgelse af forholdene på stedet.

**Helleanlæg ved [adresse]**

I krydset [adresse] ved [adresse] opleves der
problemer med, at venstresvingende bilister fra [adresse] mod [adresse] ’skærer’
svinget. Teknik og Miljø anbefaler derfor, at der etableres en sekundærhelle på
[adresse]. Derved vil bilisterne skulle uden om helleanlægget, hvorved svinget
ikke kan skæres som før.

Etableringen af en sekundærhelle reducerer desuden
hastigheden for den svingende trafik.

Der er registreret to uheld ved krydset de seneste 10 år. Ved
etablering af sekundærhelle forventes uheldsrisikoen i krydset at blive
reduceret.

**Forbedring af oversigtsforhold – Hadsten, Foldby og
[adresse]**

Efter der er etableret fællessti langs [adresse] og
Damsbrovej i Foldby og [adresse] er vigepligten for sidevejene blevet flyttet
længere tilbage. I enkelte kryds har dette medført at bilister fra sidevejene
ikke kan se om der kommer cyklister, før de er kørt halvejs ud på stien. Teknik
og Miljø anbefaler derfor, at oversigten forbedres i de kryds, hvor det findes
nødvendigt i forhold til trafiksikkerheden. Der er registreret ét uheld i
krydsene de seneste 10 år.

I krydset [adresse]Langelandsvej i Hadsten, anbefaler Teknik
og Miljø, at oversigten mellem de to veje forbedres. Med det nuværende
oversigtsareal er det svært at se, om der kommer bilister fra den sydlige del
af [adresse], når man holder på [adresse]. Da [adresse] er mere
trafikeret end den sydlige del af [adresse], begynder enkelte bilister at tage
chancer, når de kører ud fra [adresse]. Ved at forbedre oversigten vil
bilister på den sydlige del af [adresse] og bilister på [adresse] nå at se
hinanden, inden der køres ind i krydset.

**Krydsningsheller i Hadsten**

Teknik og Miljø foreslår, at der etableres to
krydsningsheller i Hadsten. Én på [adresse] og én på [adresse].
Etablering af krydsningsheller medfører en mere sikker krydsning af vejene for
fodgængere og cyklister, idet de kan krydse vejen i to tempi med et ”helle” i
midten.

På [adresse] vil krydsningshellen skabe bedre
sammenhæng mellem stisystemet fra [adresse] og stisystemet syd for [adresse]. Krydsningshellen vil kræve en lokal vejudvidelse.

På [adresse] vil krydsningshellen kunne etableres i
den eksisterende spærreflade syd for krydset ved [adresse].
Krydsningshellen vil lette adgangen mellem [adresse] og de grønne områder uden
for byen.

I krydset [adresse]Vesterskovvej er der registreret
ét uheld de seneste 10 år.

**Skolevejsprojekter**

I 2018 blev der udarbejdet en skolevejsundersøgelse, som
peger på forhold, der kan forbedre trafiksikkerheden og trygheden på
skolevejene omkring skolerne. Skolevejsprojekterne indgår i
prioriteringsmodellen og er vurderet ud fra de samme parametre som de andre
projekter i modellen.

[adresse] i Hammel er en blind vej, hvor vendepladsen
anvendes til af- og pålæsning af skoleelever til [adresse]. Teknik og
Miljø foreslår, at vendepladsen markeres med kørebaneafmærkning, således at
vendepladsen kan blive bedst muligt udnyttet, når der kommer flere biler på
samme tid. Der planlægges opsat parkeringsforbud, som skal gælde på hverdage i
morgen- og eftermiddagstimerne, hvor der er mest trafik.

Teknik og Miljø foreslår, at der etableres
skolepatruljeblink ved [adresse] på [adresse] i [adresse]. Formålet med
skolepatruljeblinket er at øge bilisternes opmærksomhed, når skolepatruljen er
på arbejde for at hjælpe skoleelever med at krydse [adresse] i morgentimerne.

På [adresse] i [adresse] foreslår Teknik og Miljø, at der
etableres fortov i den nordlige vejside fra [adresse] til det eksisterende
fortov på [adresse]. Hermed vil man fra [adresse] kunne gå
sikkert til [adresse], hvor der bl.a. er busforbindelser videre mod
Hammel, Randers og Silkeborg.

I krydset Æbleparken/Gråstenvej i [adresse] er det
cyklisterne, der ikke overholder deres vigepligt, og dermed kører de direkte
fra [adresse] ind på stisystemet mod Præstemarkskolen, som ikke kan forudses
af trafikanter på Æbleparken. Teknik og Miljø foreslår derfor, at der langs
Æbleparken etableres et gennemgående fortov forbi [adresse]. Samtidig opsættes
stibomme ved indkørsel til stien. Med et gennemgående fortov vil cyklister
blive bremset af overkørslen. Dermed vil cyklisterne også have mere tid til at
kunne orientere sig i krydset.

I krydset [adresse]Æbleparken i [adresse] foreslår Teknik og
Miljø, at der etableres en hævet flade. Krydset anvendes i stort omfang til
afsætning og parkering, når skoleelever skal til Præstemarkskolen. Der er
vigepligt for trafikanter fra Æbleparken. Denne overholdes ikke altid og er
dermed med til at skabe farlige situationer for cyklister, der cykler langs
[adresse] mod stisystemet ved Præstemarkskolen. Med en hævet flade kan
bilisternes hastighed i krydset blive nedsat samtidig med, at deres
opmærksomhed skærpes på de øvrige trafikanter.

På [adresse] i Thorsø er der opsat skolepatruljeblink. Det
ene blink er uhensigtsmæssigt placeret, idet afstanden er for langt væk fra
fodgængerfeltet. Teknik og Miljø foreslår derfor, at det nordlige
skolepatruljeblink flyttes tættere på krydset [adresse]Gl. Tungelundvej og
dermed også tættere på fodgængerfeltet. Med flytningen vil bilister, der kommer
fra [adresse] og kører syd af [adresse] også have mulighed for at se
skolepatruljeblinket, før de når fodgængerfeltet.

Den geografiske placering af alle de foreslåede
anlægsprojekter er vist i bilaget ”Vej- og trafiksikkerhedsprojekter 2020”.

**Trafiksikkerhedskampagner**

Teknik og Miljø anbefaler, at der i lighed med tidligere år
afsættes midler til de årlige trafiksikkerhedskampagner. Kampagnerne sikrer en
vedvarende indsats for følgende områder:

·
Synliggørelse af skoleveje

·
Færre krydsulykker

·
Hindring af spritkørsel

·
Lavere fart

·
Mindre uopmærksomhed.

**ØKONOMI**

Der søges om en anlægsbevilling på 1,5 mio. kr. til
nedenstående vejprojekt og 3,0 mio. kr. til nedenstående
trafiksikkerhedsprojekter. Bevillingen finansieres af de afsatte rådighedsbeløb
i Budget 2020 til mindre vejanlægsprojekter (A-229) og til vej- og
trafiksikkerhedsprojekter (A-226). Teknik og Miljøs vurdering af projekternes
anslåede økonomi er følgende:

|  |  |  |
| --- | --- | --- |
|  | **Vejprojekter** | **Budget kr.** |
| A | Vejudvidelse 5,8 m – 6,8 m Gelbrovej (Aidt) | 1.500.000 |
|  | **Samlet udgift** | **1.500.000** |
|  |  |  |
|  | **Trafiksikkerhedsprojekter** | **Budget kr.** |
| B | Fartdæmpning Gl. Tungelundvej (Thorsø) | 255.000 |
| C | Fartdæmpning og fortov [adresse] (Karen Brandt) | 240.000 |
| D | Krydsningshelle Østre Ringvej (Hadsten) | 250.000 |
| E | Forbedre oversigtsforhold Postvej / Damsbrovej (Foldby / Korsholm) | 225.000 |
| F | [adresse] (Hammel) | 70.000 |
| G | [adresse] ([adresse]) | 220.000 |
| H | Fortov Sporup Kirkevej (Farre) | 275.000 |
| I | Hævet flade Æbleparken / Ananasvej ([adresse]) | 200.000 |
| J | Fartdæmpning Hadbjergvej (Hadsten) | 225.000 |
| K | Forbedre oversigtsforhold [adresse] Langelandsvej (Hadsten) | 50.000 |
| L | Overkørsel med gennemgående fortov Æbleparken / Gråstensvej ([adresse]) | 350.000 |
| M | Sekundærhelle Podøjvej / Vesterled ([adresse]) | 250.000 |
| N | Krydsningshelle Vestre Ringvej / Vesterskovvej (Hadsten) | 90.000 |
| O | Flytning af skolepatruljeblink Skolegade (Thorsø) | 75.000 |
|  | Trafiksikkerhedskampagner | 150.000 |
|  | **Samlet udgift** | **2.925.000** |

Tilbage står et anlægsbeløb på 75.000 kr. til eventuelle
ekstraudgifter for Vej- og Trafiksikkerhedsprojekterne.

[adresse] årlige udgifter til drift og vedligehold
af de foreslåede vejprojekter og trafiksikkerhedsprojekter udgør
overslagsmæssigt henholdsvis 15.000 kr. og 30.000 kr. Det foreslås, at udgiften
indarbejdes i forbindelse med den tekniske budgetlægning for Budget 2021-24.

**INDSTILLING**

Direktøren for Teknik og Miljø indstiller til Byrådet:

1.
At der gives en anlægsbevilling på 1,5
mio. kr. til igangsættelse af et vejprojekt finansieret af det afsatte
rådighedsbeløb i Budget 2020-23.

2.
At der gives anlægsbevilling på i alt
3,0 mio. kr. til igangsættelse af trafiksikkerhedsprojekter samt
trafiksikkerhedskampagner finansieret af det afsatte rådighedsbeløb i Budget
2020-23.

3.
At der i nødvendigt omfang kan
igangsættes ekspropriationsprocedure med henblik på at erhverve rettigheder til
arealer til udvalgte trafiksikkerhedsprojekter.

4.
At godkende en udvidelse af driftsbudgettet
for vejvedligehold på 45.000 kr. fra 2021, der indarbejdes i den tekniske
budgetlægning for 2021-24.

**BESLUTNING**

**Bilag**

|  |  |
| --- | --- |
| Prioriteringskatalog for vej-, cykelsti- og trafiksikkerhedsprojekter 2020 | 710-2019-160702 |
| Vej- og trafiksikkerhedsprojekter 2020 | 710-2020-149288 |